Folketing
2007-04-19

Det er en interessant diskussion i retning af, at det, når vi siger, at der skal laves en strategi for, hvordan man kan afvikle EU's landbrugsstøtte, så ikke skulle indebære noget som helst med handling. Det kan jeg simpelt hen ikke forstå. Det almene begreb at lave en strategi indebærer, at man laver en tidsplan, som er meget konkret, også med hensyn til, hvordan der handles der og der. Jeg vil bare gerne slå fast, at det jo ikke er, fordi vi ikke mener, at der skal handles. Nu har jeg hørt på det et par gange, og jeg er blevet lidt træt af det, og nu har jeg lovet hr. Svend Auken, at jeg ikke ville sige noget til hr. Jens Kirk, fordi hr. Svend Auken skulle ud af salen. For ellers havde jeg selvfølgelig taget diskussionen også der. Nu må ordføreren altså undskylde, at det lidt går ud over ham. Men det er klart nok, at i den almindelige gængse forståelse af ordet strategi ligger, at man handler, men at man har en tidsplan at handle efter. Det er det, der er afgørende, altså om man har et mål, man gerne vil nå inden for en eller anden tidsramme. Men jeg vælger så med det nikkeri, jeg ser i øjeblikket, at tolke det sådan, at det mener hr. Allan Niebuhr sådan set også. (Kort bemærkning).